b'\n_START_ARTICLE_\nSvir\xc4\x8de\n_START_SECTION_\nZemljopisni polo\xc5\xbeaj\n_START_PARAGRAPH_\nSvir\xc4\x8de se nalazi se na 43\xc2\xb0 9\' 27" sjeverne zemljopisne \xc5\xa1irine i 16\xc2\xb0 38\' 50" isto\xc4\x8dne zemljopisne du\xc5\xbeine, isto\xc4\x8dno od Starog Grada i Dola, ju\xc5\xbeno od Vrbanja, a zapadno od Jelse.\n_START_SECTION_\nNaziv\n_START_PARAGRAPH_\nIme je mno\xc5\xbeinski oblik. Dva su mi\xc5\xa1ljenja o nastanku Svira\xc4\x8da i o tom imenu. Prvo mi\xc5\xa1ljenje je da su Svir\xc4\x8de nastale kada se nekoliko pastira odvojilo od mati\xc4\x8dnog mjesta Vrbanja. Prema legendi oni su svirali i pjevali oko dana\xc5\xa1njih Svira\xc4\x8da i tu se nastanili. Drugo mi\xc5\xa1ljenje je da su Svir\xc4\x8de nastale kod izvora vode jer svir zna\xc4\x8di voda, a postoji jedan manji izvor u Svir\xc4\x8dima.\n_START_SECTION_\nGospodarstvo\n_START_PARAGRAPH_\nDanas Svir\xc4\x8de spada u najprosperitetnija sela na otoku, \xc4\x8dijem napretku pridonosi i nekoliko proizvo\xc4\x91a\xc4\x8da vrhunskih vina te moderna uljara za preradu maslina._NEWLINE_Vinogradarstvo i vinarstvo (vinarija Plan\xc4\x8di\xc4\x87)._NEWLINE__NEWLINE_Vina Ivan Dolac, \xc4\x8diji je proizvo\xc4\x91a\xc4\x8d Poljoprivredna zadruga i vinarija iz Svira\xc4\x8da su nositelji oznake Izvorno hrvatsko Hrvatske gospodarske komore, a vino Plavac Hvar je nositelj oznake Hrvatska kvaliteta Hrvatske gospodarske komore. _NEWLINE_PZ Svir\xc4\x8de je u 2006. godini nagra\xc4\x91ena za najbolju vinariju u Hrvatskoj, te je na me\xc4\x91unarodnom sajmu vina u Parizu nagra\xc4\x91ena zlatnom medaljom za kvalitetu proizvoda._NEWLINE_"Na mostu" sve do 1965. g. okupljanje nedjeljom do 400 vrijednih nadni\xc4\x8dara iz Zagore.\n_START_SECTION_\nTurizam\n_START_PARAGRAPH_\nVe\xc4\x87ina Svir\xc4\x8dana se bavi turizmom u Ivan Dolcu. Ivan Dolac je mjesto na ju\xc5\xbenoj strani otoka. Ve\xc4\x87ina ku\xc4\x87a se iznajmljuje gostima. S ju\xc5\xbene strane otoka pa tako i iznad Ivan Dolca je najkvalitetnije vino na otoku i prodaje se po visokoj cijeni._NEWLINE_Kroz Svir\xc4\x8de prolazi i jedna od najljep\xc5\xa1ih biciklisti\xc4\x8dkih staza na Jadranu\n_START_SECTION_\nStanovni\xc5\xa1tvo\n_START_PARAGRAPH_\nJedino autohtono i apsolutno ve\xc4\x87insko stanovni\xc5\xa1tvo u Svir\xc4\x8du su Hrvati. _NEWLINE_Kretanje broja stanovnika 1857.-2001._NEWLINE_Pri popisu iz 1991., naselje je smanjeno izdvajanjem dijela podru\xc4\x8dja naselja u samostalno naselje Ivan Dolac. U 1869., 1921., 1931., 1961. i 1971. popis sadr\xc5\xbei podatke za naselje Ivan Dolac. U 1869. sadr\xc5\xbei podatke za naselje Sveta Nedjelja, grad Hvar, i za biv\xc5\xa1e naselje Jagodna._NEWLINE_Selo ima 445 stanovnika (popis iz 2001.). Svoj demografski maksimum je imalo oko 1910. godine, kada je imalo skoro 900 stanovnika. Od tada se broj stanovnika prepolovio zbog iseljavanja i depopulacije izrazito smanjio.\n_START_SECTION_\nReligija\n_START_PARAGRAPH_\nSvi stanovnici Svira\xc4\x8da su katolici. _NEWLINE_Za\xc5\xa1titnica \xc5\xbeupe je Sv. Marija Magdalena kojoj je posve\xc4\x87ena i crkva nastala u 20. st. na mjestu stare crkve iz 19. st. Crkva je jedina crkva na Hvaru koja ima kupolu i jedna je od najve\xc4\x87ih. Izrazito zna\xc4\x8dajan doga\xc4\x91aj kako za Svir\xc4\x8de tako i za cijeli otok je procesija Za Kri\xc5\xbeen.\n_START_SECTION_\nZnamenitosti\n_START_PARAGRAPH_\nNa ulazu u Svir\xc4\x8de je spomen-park poginulima u 2. svjetskom ratu sa 7 metara visokom skulpturom koja predstavlja stilizirani trs trs loze, akademskog umjetnika Dinka Vrankovi\xc4\x87a (1939. - 1996.) iz Svira\xc4\x8da.'